AIŠKINAMASIS RAŠTAS

Dėl pritarimo Molėtų rajono savivaldybės 2019-2021 m. strateginio veiklos plano įgyvendinimo 2019 m. ataskaitai

**1. Parengto tarybos sprendimo projekto tikslai ir uždaviniai**

Tikslas – pateikti savivaldybės tarybai pritarti parengtai Molėtų rajono savivaldybės 2019-2021 m. strateginio veiklos plano įgyvendinimo 2019 metų ataskaitai.

Remiantis Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašu, strateginio veiklos plano įgyvendinimo ataskaita rengiama kasmet, pasibaigus kalendoriniams metams, vadovaujantis strateginio veiklos plano stebėsenos duomenimis ir Savivaldybės administracijos, seniūnijų ir biudžetinių įstaigų pateiktomis metinėmis veiklos ataskaitomis.

Molėtų rajono savivaldybės 2019-2021 metų strateginio veiklos plano įgyvendinimo 2019 metais ataskaitoje pateikiama informacija apie veiklos prioritetų, tikslų, uždavinių įgyvendinimą ir vertinimo kriterijų reikšmių pasiekimą ir priemonių neįvykdymo priežastys.

**2. Šiuo metu esantis teisinis reglamentavimas:**

 Lietuvos Respublikos vietos savivaldos įstatymo 16 straipsnio 2 dalies 40 punktas ir 4 dalis;

 Strateginio planavimo savivaldybėse rekomendacijų, patvirtintų Lietuvos Respublikos Vyriausybės 2014 m. gruodžio 15 d. nutarimu Nr. 1435 „Dėl Strateginio planavimo savivaldybėse rekomendacijų patvirtinimo“, 65 ir 67 punktas;

 Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo, patvirtinto Molėtų rajono savivaldybės tarybos 2020 m. balandžio 30 d. sprendimu Nr. B1-119 „Dėl Molėtų rajono savivaldybės strateginio planavimo organizavimo ir savivaldybės planavimo dokumentų įgyvendinimo stebėsenos tvarkos aprašo patvirtinimo“, 38 punktas.

 Molėtų rajono savivaldybės administracijos direktoriaus 2020 m. liepos 14 d. įsakymas Nr. B6-690 „Dėl Molėtų rajono savivaldybės 2019-2021 m. strateginio veiklos plano įgyvendinimo 2019 m. ataskaitos projekto teikimo Molėtų rajono savivaldybės tarybai pritarti“.

 Molėtų rajono savivaldybės Strateginio planavimo komisijos 2020 m. liepos 10 d. posėdžio protokolas Nr. R7-2.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – parengta Molėtų rajono savivaldybės 2019-2021 m. strateginio veiklos plano įgyvendinimo 2019 metų ataskaita leis visuomenei susipažinti su savivaldybės trumpalaikio planavimo įgyvendintomis per 2019 m. programų priemonėmis, efektyviau planuoti savivaldybės veiklą, sudarys sąlygas tinkamam rajono plėtros procesų formavimui, vykdymui ir kontrolei.

 Neigiamos pasekmės – nėra.

**4. Priemonės sprendimui įgyvendinti**

Pritarti tarybos sprendimo projektui.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Lėšų poreikio nėra.

**6. Vykdytojai, įvykdymo terminai**

 Molėtų rajono savivaldybės administracija.